Video's help studente om regte studierigting te kies | Maroela Media
Die eerste program aan die beurt is die BCom Ondernemingsbestuur-graad: 'n student, die programbestuurder en 'n kenner vertel.
'n Toepaslike graadkwalifikasie as wegspringplek vir 'n suksesvolle werksloopbaan, word al belangriker in die moderne kennisekonomie. Die BCom Ondernemingsbestuur-graadkwalifikasie wat Akademia bied, voldoen aan internasionale kriteria en is ten volle geakkrediteer by die Raad op Hoër Onderwys. Dié program stel die student in staat om die beginsels van bestuur in alle afdelings van 'n onderneming te verstaan en in die praktyk toe te pas.
Dit is dus 'n omvattende program wat vir die student 'n breër insig sal gee oor elke aspek van 'n sakeonderneming en ook hoe om sy/haar eie sakeonderneming op te rig en suksesvol te bestuur.
Kyk die video's hier:
Indien jy meer te wete wil kom oor die aansoekproses, kyk gerus hierdie video.
Volg ons gerus op Facebook, Twitter en Instagram om voortdurend inligting oor Akademia te ontvang en besoek die webblad by www.akademia.ac.za